[{"text_idx": "#000009", "text": "Mae cofnodion yn dangos bod y gyfran uchaf o gwynion (28%) a gofnodwyd gan Fyrddau Iechyd yn ymwneud a\u0302\u2019r driniaeth glinigol a gafodd pobl, roedd 19% yn ymwneud ag apwyntiadau, ac 16% yn ymwneud a\u0302 materion cyfathrebu."}, {"text_idx": "#000010", "text": "Mae\u2019r data\u2019n dangos bod tua 75% o gwynion wedi\u2019u cau o fewn y targed o 30 diwrnod gwaith. Mae hyn tua\u2019r un fath a\u0302\u2019r llynedd, ond roedd hyn yn amrywio\u2019n fawr ar draws y Byrddau Iechyd."}, {"text_idx": "#000011", "text": "Cyfeiriwyd dros 900 o gwynion yn ymwneud a\u0302 Byrddau Iechyd atom yn ystod y flwyddyn, sy\u2019n cynrychioli oddeutu 5% o\u2019r holl gwynion a gafodd eu cau gan y cyrff hyn dros yr un cyfnod."}, {"text_idx": "#000012", "text": "Rydym hefyd wedi cau dros 900 o gwynion am Fyrddau Iechyd y llynedd. Byddai rhai o\u2019r cwynion hynny wedi cael eu cyfeirio at y swyddfa yn ystod y flwyddyn ariannol flaenorol."}, {"text_idx": "#000013", "text": "Gwnaethom ymyrryd mewn 30% o\u2019r achosion hynny, drwy argymell Datrysiad Cynnar*, Setliad Gwirfoddol, neu drwy gadarnhau cwyn ar o\u0302l ymchwiliad. Mae hyn yn cyd-fynd yn fras a\u0302 blynyddoedd blaenorol."}, {"text_idx": "#000014", "text": "Rydym hefyd yn cyhoeddi gwybodaeth am gwynion yn erbyn Awdurdodau Lleol heddiw \u2013 gyda thros 15,500 o gwynion yn cael eu cofnodi gan Awdurdodau Lleol yng Nghymru yn 2022/23, sy\u2019n cyfateb i 5 cwyn ar gyfer pob 1,000 o drigolion. Mae cofnodion yn dangos bod hyn wedi cynyddu ychydig ers y flwyddyn flaenorol, ac mae\u2019n llawer uwch na phan ddechreuwyd y gwaith Safonau Cwynion yn 2019/20."}, {"text_idx": "#000015", "text": "Yn yr un modd a\u0302\u2019r Byrddau Iechyd, cafodd tua 75% o gwynion eu trin o fewn yr amser targed \u2013 er bod Awdurdodau Lleol yn defnyddio targed byrrach o 20 diwrnod gwaith. Mae\u2019r perfformiad hwn yn debyg i\u2019r blynyddoedd blaenorol."}, {"text_idx": "#000016", "text": "Mae cofnodion yn dangos bod tua 30% o gwynion a gofnodwyd gan Awdurdodau Lleol yn ymwneud a\u0302 gwastraff a sbwriel \u2013 thema sy\u2019n parhau o flynyddoedd blaenorol \u2013 roedd 19% yn ymwneud a\u0302 thai, cynnydd ers y llynedd, ac roedd 14% yn ymwneud a\u0302 gwasanaethau cymdeithasol."}, {"text_idx": "#000017", "text": "Cafodd tua 40% o\u2019r holl gwynion eu cadarnhau gan Awdurdodau Lleol, sydd fwy neu lai yr un fath a\u0302\u2019r llynedd."}, {"text_idx": "#000018", "text": "Cyfeiriwyd dros 1,000 o gwynion yn ymwneud ag Awdurdodau Lleol atom yn ystod y flwyddyn, sy\u2019n cynrychioli oddeutu 7% o\u2019r holl gwynion a gafodd eu cau gan y cyrff hyn yn ystod yr un cyfnod \u2013 gostyngiad, o ran cyfartaledd, o\u2019i gymharu a\u0302\u2019r llynedd."}, {"text_idx": "#000019", "text": "Caeom bron i 1,100 o gwynion am Awdurdodau Lleol yn 2022/23. Byddai rhai o\u2019r cwynion hynny wedi cael eu cyfeirio at y swyddfa yn ystod y flwyddyn ariannol flaenorol."}, {"text_idx": "#000020", "text": "Gwnaethom ymyrryd mewn 13% o\u2019r achosion hynny, drwy argymell Datrysiad Cynnar*, Setliad Gwirfoddol, neu drwy gadarnhau cwyn ar o\u0302l ymchwiliad."}, {"text_idx": "#000022", "text": "\u201cRydyn ni\u2019n falch o barhau i gyhoeddi data cwynion ar gyfer gwasanaethau cyhoeddus yng Nghymru \u2013 mae ein Hawdurdod Safonau Cwynion yn chwarae rhan bwysig yn hyrwyddo tryloywder ar gwynion ac mae cyhoeddi\u2019r data hwn yn ein helpu i gyflawni hynny. Wrth edrych ar y data hwn, ochr yn ochr a\u0302\u2019r wybodaeth o\u2019n gwaith achos ein hunain, rydym yn dechrau dysgu mwy am ba mor dda mae cyrff cyhoeddus yn rheoli cwynion, a gallwn dargedu ein gwaith gwella yn unol a\u0302 hynny.\u201d"}, {"text_idx": "#000024", "text": "\u201cMae ein cyhoeddiad data bellach yn ei ail flwyddyn, ac rydym am i hyn fod yn ffynhonnell bwysig o wybodaeth i bawb yng Nghymru ddeall sut mae eu gwasanaethau lleol yn perfformio. Rydyn ni wedi bod yn gweithio gyda chyrff cyhoeddus ledled Cymru ers 2019 i godi safonau wrth ddelio a\u0302 chwynion, ac rydyn ni wedi darparu dros 400 o sesiynau hyfforddi am ddim yn ystod y cyfnod hwnnw. Yn araf bach, gallwn weld rhywfaint o\u2019r budd o\u2019r gwaith hwnnw yn yr ystadegau hyn \u2013 mae cyfran y cwynion am Awdurdodau Lleol sy\u2019n dod at yr Ombwdsmon wedi gostwng, er bod yr Awdurdodau Lleol eu hunain yn cofnodi mwy o gwynion nag erioed. Mae\u2019n bwysig bod gwasanaethau cyhoeddus ledled Cymru yn parhau i ddefnyddio cwynion fel cyfle i wella, ac yn defnyddio eu data i helpu i gyflawni hynny.\u201d"}, {"text_idx": "#000026", "text": "Gweler y data ynglyn a\u0302 2022/2023 isod."}, {"text_idx": "#000027", "text": "*Chwyddwch allan ar eich porwr os na allwch weld y tabl llawn"}, {"text_idx": "#000028", "text": "Mae ein hadroddiadau Data Safonau Cwynion yn dangos gwybodaeth am gwynion ar gyfer cyrff cyhoeddus, ac OGCC, yn ystod y flwyddyn ariannol. Caiff yr adroddiadau eu diweddaru ddwywaith y flwyddyn. Gall unrhyw un at unrhyw ddibenion ddefnyddio a rhannu data Safonau Cwynion. Rydym yn sicrhau bod y data hwn ar gael i\u2019r cyhoedd o dan y Drwydded Llywodraeth Agored i ddarparu tryloywder ynghylch cwynion sector cyhoeddus a gawn, a\u2019r rhai y mae cyrff cyhoeddus o fewn awdurdodaeth yr Ombwdsmon yn ymdrin a\u0302 nhw."}, {"text_idx": "#000030", "text": "Gallwch weld rhagor o ddata ar achosion OGCC drwy ein tudalen Data Agored \u2013 Data Agored, ac yn ein hadroddiad blynyddol."}]